《咏史十首 其七 龚胜》
明代·佘翔

炎祚既云微，五侯起专政。成都怀异心，敢窃太阿柄。

亦有金縢书，居摄附姬圣。传玺胁后宫，新室朔改正。

乃徵龚大夫，大夫固称病。印绶岂不荣，所耻事二姓。

草玄者何心，竟乃作符命。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。